EPCO เพิ่มทุนที่คุ้มค่า.!
ด้วยผลตอบแทนการลงทุนในส่วนทุน (EIRR) สูงกว่า 18% ทำให้บริษัท โรงพิมพ์ตะวันออก จำกัด (มหาชน) หรือ EPCO คุ้มค่ากับการลงทุน.!? แลกกับที่ผู้ถือหุ้นเดิมต้องร่วมลงขันผ่านการใช้สิทธิซื้อหุ้นเพิ่มทุน มูลค่า 344.86 ล้านบาท (อัตราส่วน 8 หุ้นเดิมได้ 1 เพิ่มทุน) ราคาหุ้นละ 3.30 บาท
18 ก.ย. 2561

สำนักข่าวรัชดา
ด้วยผลตอบแทนการลงทุนในส่วนทุน (EIRR) สูงกว่า 18% ทำให้บริษัท โรงพิมพ์ตะวันออก จำกัด (มหาชน) หรือ EPCO คุ้มค่ากับการลงทุน.!? แลกกับที่ผู้ถือหุ้นเดิมต้องร่วมลงขันผ่านการใช้สิทธิซื้อหุ้นเพิ่มทุน มูลค่า 344.86 ล้านบาท (อัตราส่วน 8 หุ้นเดิมได้ 1 เพิ่มทุน) ราคาหุ้นละ 3.30 บาท
ผลตอบแทนที่ว่า..มาจากการเข้าลงทุนโซลาร์ฟาร์มเวียดนาม 2 โครงการรวม 110 เมกะวัตต์ มูลค่า 3,000 ล้านบาท ที่บอร์ด EPCO มีนัดหมายโหวตไฟเขียววันนี้ (19 ก.ย.) เพื่อเข้าซื้อหุ้นในสัดส่วน 50-90% ภายในเดือน ก.ย.นี้..ดูแล้วบอร์ดไม่น่าจะมีปัญหาอะไร.!?
“ยุทธ ชินสุภัคกุล” ประธานกรรมการ EPCO ระบุถึงที่มาของ EIRR มากกว่า 18% มาจากต้นทุนที่ต่ำ..ไม่ว่าจะเป็น “ค่าเช่าที่ดิน” ที่กำหนดจ่ายค่าเช่าหลังจากขายไฟฟ้าไป 15 ปี นั่นหมายถึงไม่ต้องมีภาระจ่ายค่าเช่าที่ดิน 15 ปี ถือเป็นส่วนที่ทำให้มีต้นทุนต่อเมกะวัตต์ ต่ำกว่า 30 ล้านบาท
ว่าไปแล้ว..การเพิ่มทุนของ EPCO ครั้งนี้ เป็นการใช้ “กระสุนนัดเดียวยิงนกได้ 2 ตัว” กล่าวคือ EPCO ได้เงินมาใช้เพื่อเสริมศักยภาพการลงทุน 345 ล้านบาท และได้เงินจากการแปลงสิทธิ EPCO-W3 ตามราคาใช้สิทธิ 5 บาท (อัตราส่วน 1:1) ช่วงระหว่าง 1-2 ปีนี้
แต่อีกนัยหนึ่ง..การเพิ่มทุนครั้งนี้ ทำให้ฐานทุนของ EPCO ใหญ่ขึ้น ส่งผลต่อศักยภาพในการกู้เงินหรือสร้างหนี้ได้มากขึ้น โดยไม่ทำให้อัตราส่วนหนี้สินต่อทุน (D/E) สูงมากจนเกินไป..
แน่นอนว่าการลงทุนโซลาร์ฟาร์ม 2 โครงการนี้ เป็นแค่เพียงจุดเริ่มต้นของการลงทุนธุรกิจไฟฟ้าในเวียดนาม นั่นหมายถึง EPCO มีโอกาสต่อยอดลงทุนโรงไฟฟ้าพลังงานลมอีกทางหนึ่งด้วย และหากเกิดขึ้นจริง EPCO มีความจำเป็นต้องระดมทุนหรือกู้เงินจากสถาบันการเงินเพิ่มขึ้นเช่นกัน
นี่ยังไม่รวม “ธุรกิจโรงพิมพ์” ที่มีการเข้าซื้อกิจการโรงพิมพ์เพิ่มขึ้น..เพื่อเพิ่มศักยภาพในการแข่งขันระยะยาว แม้ดูจะค้านความรู้สึกของหลายคนว่า “ธุรกิจสิ่งพิมพ์ไร้อนาคต” แต่อย่าลืมโรงพิมพ์ไม่ได้พิมพ์แค่หนังสือพิมพ์หรือนิตยสาร..แต่บรรจุภัณฑ์ต่าง ๆ ล้วนแล้วแต่ต้องพึ่งพาโรงพิมพ์เช่นกัน..!
เมื่อดูจากเป้าหมายการลงทุน ทำให้ผู้ถือหุ้น EPCO คุ้มค่าที่จะใช้สิทธิเพิ่มทุนอัตราส่วน 8 หุ้นเดิมต่อ 1 หุ้นเพิ่มทุน ราคาหุ้นละ 3.30 บาท (แถม EPCO-W3 ให้ 1 หน่วย ราคาใช้สิทธิ 5 บาท) แน่นอนไดลูชั่นที่จะเกิดขึ้น จะได้รับการชดเชยจากผลตอบแทนจากการลงทุนอย่างสมเหตุสมผล
หากจะพิสูจน์ว่าผู้ถือหุ้นตอบรับกับการเพิ่มทุนครั้งนี้อย่างไร ลองไปดูราคาหุ้น EPCO บนกระดานละกัน..ตกใจแค่วันแรกเท่านั้นเอง..!??
…อิ อิ อิ…